प्राकृतिक खूबसूरती के अलावा यहां के धार्मिक स्थान भी पर्यटकों का काफी ज्यादा ध्यान खींचते हैं। आप यहां के सिद्धेश्वर मंदिर के दर्शन कर सकते हैं। यह मंदिर श्रीनगर का सबसे प्रसिद्ध मंदिर है। माना जाता है कि यह वही स्थान है जहां भगवान विष्णु ने सुरदर्शन चर्क पाने के लिए भोलेनाथ का कठोर तप किया था। इसके अलावा आप यहां शंकर मठ के दर्शन कर सकते हैं, यह श्रीनगर के प्राचीन मंदिरों में गिना जाता है। मंदिर की वास्तुकला देखने लायक है, यहां आपको उत्तराखंड की विशिष्ट शैली देखने को मिलेगी।